**NORAKSTS**

1.pielikums

APSTIPRINĀTS

ar Jēkabpils pilsētas domes

23.09.2021. lēmumu Nr.214

(protokols Nr.9, 50.§)

**Piedāvājumu iesniegšanas un atlases kārtība nekustamā īpašuma/telpu nomai**

**Jēkabpils Tautas nama darbības nodrošināšanai**

1. **Vispārīgie jautājumi**

1. Ar šo kārtību (turpmāk – kārtība) tiek noteikta nomas piedāvājumu iesniegšana un atlase nekustamam īpašumam / telpām, kas nepieciešamas Jēkabpils Tautas nama darbības nodrošināšanai.

2. Noteikumu mērķis ir nodibināt nomas tiesiskās attiecības ar privātpersonu vai kapitālsabiedrību par nedzīvojamām telpām Jēkabpils Tautas nama darbības nodrošināšanai (turpmāk –Nomas objekts).

3. Nomas objekta piedāvājumu atlases organizēšanu nodrošina ar Jēkabpils novada domes 2021.gada 23.septembra lēmumu Nr.214 “Par piedāvājumu atlases organizēšanu nekustamā īpašuma / telpu nomai Jēkabpils Tautas nama darbības nodrošināšanai” izveidota Piedāvājumu atlases komisija nekustamā īpašuma/telpu nomai Jēkabpils Tautas nama darbības nodrošināšanai (turpmāk – komisija), ievērojot šo kārtību un Ministru kabineta 2013.gada 29.oktobra noteikumus Nr.1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” (turpmāk – MK noteikumi Nr.1191).

4. Lēmumu par atlases rezultātiem (uzvarētāja noteikšanu) vai par atlases izbeigšanu bez rezultātiem, vai par atlases procedūras pārtraukšanu pieņem Jēkabpils novada dome.

5. Komisijas darbu vada komisijas priekšsēdētājs. Komisija no sava vidus nosaka, kurš nodrošinās sēžu protokolēšanu. Ja komisijas vadītājs vai kāds no komisijas locekļiem ir prombūtnē, tad viņa pienākumu komisijā pilda amatpersona, kas aizvieto prombūtnē esošo komisijas priekšsēdētāju vai locekli. Lēmumu Komisija pieņem balsojot. Ja balsis sadalās vienādi – izšķirošā ir Komisijas priekšsēdētāja balss.

6. Publicējamā informācija par Nomas objektu ir norādīta nomas objekta sludinājumā, kura saturs apstiprināts ar Jēkabpils novada domes 2021.gada 23.septembra lēmumu Nr.214 “Par piedāvājumu atlases organizēšanu nekustamā īpašuma/telpu nomai Jēkabpils Tautas nama darbības nodrošināšanai”. Savukārt šī kārtība publicējama pašvaldības tīmekļa vietnē www.jekabpils.lv un izvietojama redzamā vietā Jēkabpils novada pašvaldībā Brīvības ielā 120, Jēkabpilī, Jēkabpils novadā, LV-5201.

1. **Piedāvājumu iesniegšana**

7. Persona, kura vēlas piedāvāt nomai nekustamo īpašumu (turpmāk – iznomāšanas pretendents), iesniedz nomniekam Jēkabpils novada pašvaldības Vienas pieturas aģentūrā Brīvības ielā 120, Jēkabpilī **līdz 2021.gada 25.oktobra plkst.17.00** iznomāšanas pretendenta piedāvājumu (skat. 1.pielikumu). Piedāvājumu iesniedz slēgtā aploksnē, uz kuras norāda iznomāšanas pretendentu un atsauci uz nomnieka nomas sludinājumu. vai elektroniski parakstīts ar drošu elektronisko parakstu uz e-pastu: pasts@jekabpils.lv

8. Piedāvājumā norāda:

8.1. fiziska persona – vārdu, uzvārdu, personas kodu, deklarētās dzīvesvietas adresi, oficiālo elektronisko adresi (ja ir aktivizēts tās konts) vai elektroniskā pasta adresi (ja ir) un tālruņa numuru, juridiska persona (arī personālsabiedrība) – nosaukumu (firmu), reģistrācijas numuru, juridisko adresi, oficiālo elektronisko adresi (ja ir aktivizēts tās konts) vai elektroniskā pasta adresi (ja ir) un tālruņa numuru;

8.2. iznomāšanas pretendenta pārstāvja vārdu, uzvārdu, personas kodu (ja ir), elektroniskā pasta adresi (ja ir) un tālruņa numuru;

8.3. iznomājamo nekustamo īpašumu, tā adresi, kadastra numuru, platību un lietošanas mērķi, pievienojot nekustamā īpašuma atrašanās vietas aprakstu;

8.4. iznomājamā nekustamā īpašuma aprakstu, tai skaitā ēkas energoefektivitātes rādītājus, klasi un informāciju par ēkas atbilstību Ēku energoefektivitātes likuma 4. pantā noteiktajām energoefektivitātes minimālajām prasībām (pievienojot ēkas energosertifikātu vai pagaidu energosertifikātu, kas reģistrēts būvniecības informācijas sistēmā), informāciju par piedāvātā nekustamā īpašuma tehnisko stāvokli, pievienojot fotoattēlus, telpu plānojumu un citu informāciju, kas var raksturot piedāvāto nomas objektu;

8.5. apliecinājumu, ka nepastāv tiesiski šķēršļi nekustamā īpašuma iznomāšanai vai nodošanai apakšnomā (ja attiecināms);

8.6. informāciju par piedāvātā nekustamā īpašuma kopējām faktiskajām izmaksām iepriekšējā periodā, kas nav mazāks par 12 mēnešiem, un plānotajām izmaksām nākamajam periodam, kas nav mazāks par 12 mēnešiem, tai skaitā informāciju par nomas maksas apmēru un apsaimniekošanas pakalpojumu izdevumiem saskaņā ar nomas sludinājumam pievienotajā apsaimniekošanas programmā noteiktajām pozīcijām, norādot vienas vienības izmaksas, nomnieka nomas sludinājumā minēto specifisko prasību nodrošināšanas izmaksas, komunālo pakalpojumu izmaksas, kā arī veicamos kapitālieguldījumus, ja tādi ir nepieciešami. Norādītās plānotās izmaksas, izņemot izmaksas par apkuri, auksto un karsto ūdeni, kanalizāciju, elektrību un atkritumu izvešanu, iznomāšanas pretendentam ir saistošas, slēdzot līgumu ar nomnieku.

9. Piedāvājumā iekļaujama visa pieteikuma formā prasītā informācija, kā arī cita informācija, ko iznomāšanas pretendents uzskata par nepieciešamu sniegt pašvaldībai lēmuma pieņemšanai.

10. Piedāvājums jāsagatavo latviešu valodā vienā eksemplārā. Citā valodā sagatavotajiem un iesniegtajiem dokumentiem jāpievieno apliecināts tulkojums latviešu valodā.

11. Nomnieka (Jēkabpils novada pašvaldības) Vienas pieturas aģentūrā reģistrē piedāvājumus to saņemšanas secībā, norādot uz aploksnes (neatverot to) saņemšanas datumu un laiku.

1. **Piedāvājumu atvēršana, izvērtēšana un pretendenta izvēle**

12. Iznomāšanas pretendentu piedāvājumu atvēršanu Komisija nodrošina **2021.gada 27.oktobrī plkst.10.00** Brīvības ielā 45, Jēkabpilī, Jēkabpils novadā to iesniegšanas secībā, nosaucot iznomāšanas pretendentu, piedāvāto nomas objektu, piedāvājuma iesniegšanas datumu un laiku.

13. Pēc piedāvājumu atvēršanas Komisija izvērtē iznomāšanas pretendentu piedāvājumus un pieņem lēmumu par atlases rezultātiem. Jēkabpils novada dome pieņem lēmumu par piedāvājumu atlases rezultātu apstiprināšanu un nekustamā īpašuma/ telpu nomas līguma noslēgšanu ar izvēlēto iznomāšanas pretendentu.

14. Izvērtējot piedāvājumus, komisija ņem vērā MK noteikumu Nr.1191 12.punkta nosacījumus, t.i. izvērtējot piedāvājumus, nomnieks ņem vērā šādus nosacījumus:

14.1. nomnieka prasībām funkcionāli atbilstošākais nekustamais īpašums – nomas objekta atrašanās vieta (administratīvo teritoriju), nomas objekta lietošanas mērķi, paredzamo nomas līguma termiņu; un nepieciešamo platību;

14.2. nekustamā īpašuma tehniskais stāvoklis – vēlamo īpašuma tehnisko stāvokli, ēkas energoefektivitātes rādītājus, klasi un informāciju par ēkas atbilstību Ēku energoefektivitātes likuma 4. pantā noteiktajām energoefektivitātes minimālajām prasībām un citas prasības, tai skaitā specifiskas prasības telpām (piemēram, informāciju tehnoloģijas, telekomunikācijas, ugunsdrošības prasības, tehniskās vai fiziskās apsardzes prasības), apsaimniekošanas un uzturēšanas pakalpojumu prasības (apsaimniekošanas programma);

14.3. nekustamā īpašuma zemākās kopējās gada izmaksas, ko nosaka saskaņā ar informāciju par piedāvātā nekustamā īpašuma kopējām faktiskajām izmaksām iepriekšējā periodā, kas nav mazāks par 12 mēnešiem, un plānotajām izmaksām nākamajam periodam, kas nav mazāks par 12 mēnešiem, tai skaitā informāciju par nomas maksas apmēru un apsaimniekošanas pakalpojumu izdevumiem saskaņā ar nomas sludinājumam pievienotajā apsaimniekošanas programmā noteiktajām pozīcijām, norādot vienas vienības izmaksas, nomnieka nomas sludinājumā minēto specifisko prasību nodrošināšanas izmaksas, komunālo pakalpojumu izmaksas, kā arī veicamos kapitālieguldījumus, ja tādi ir nepieciešami. Norādītās plānotās izmaksas, izņemot izmaksas par apkuri, auksto un karsto ūdeni, kanalizāciju, elektrību un atkritumu izvešanu, iznomāšanas pretendentam ir saistošas, slēdzot līgumu ar nomnieku;

14.4. pārcelšanās izmaksas un izmaksas par nekustamā īpašuma pielāgošanu publiskas personas funkciju izpildes nodrošināšanai.

15. Komisija par uzvarētāju atzīs pretendentu ar piedāvājumu, kas atbilst izvirzītajām prasībām, ir ar viszemākajām kopējām gada izmaksām un nepārsniedz pašvaldības budžeta iespējas.

16. Nomnieks (Jēkabpils novada pašvaldība) ir tiesīgs pārtraukt atlases procedūru, ja tas konstatē, ka nomnieka prasībām atbilstošs nekustamais īpašums ir citas publiskas personas īpašumā un nomnieks var to nomāt atbilstoši normatīvajiem aktiem par publiskas personas mantas iznomāšanu.

17. Piecu darbdienu laikā pēc domes lēmuma pieņemšanas par nomas piedāvājumu atlases rezultātiem, Komisija rakstveidā informē visus iznomāšanas pretendentus par pieņemto lēmumu.

18. Ja uz šīs kārtības 6.punktā minēto nomas sludinājumu neatsaucas neviens iznomāšanas pretendents vai nomnieks, izvērtējot iesniegtos piedāvājumus, konstatē, ka neviens no iesniegtajiem piedāvājumiem neatbilst nomnieka izvirzītajām prasībām un nosacījumiem, atlasi uzskata par izbeigtu bez rezultāta un nomniekam ir tiesības izsūtīt sludinājuma tekstu tā izvēlētiem pretendentiem. Šādā gadījumā iznomāšanas pretendentu nosaka sarunu ceļā, balstoties uz šīs kārtības 14.punkta nosacījumiem, t.i. MK noteikumu Nr.1191 12.punktā minētajiem nosacījumiem. Nomnieks nodrošina lēmuma pieņemšanas procesa caurskatāmību.

**IV. Līguma slēgšana un informācijas publiskošana par noslēgto nomas**

**Līgumu**

19. Piedāvājumu atlases uzvarētājam ir pienākums noslēgt nomas līgumu septiņu darbdienu laikā, skaitot no uzaicinājuma noslēgt nomas līgumu saņemšanas dienas.

20. Ja šīs kārtības 19.punktā noteiktajā termiņā nomnieka izvēlētais iznomāšanas pretendents nomas līgumu neparaksta un neiesniedz attiecīgu atteikumu, ir uzskatāms, ka izvēlētais iznomāšanas pretendents no nomas līguma slēgšanas ir atteicies. Šādā gadījumā Jēkabpils novada pašvaldībai pēc Komisijas priekšlikuma ir tiesības izbeigt atlasi bez rezultātiem vai piedāvāt nomas līguma slēgšanu nākamajam iznomāšanas pretendentam, kura pieteikums atbilst šīs kārtības 14.punkta nosacījumiem, t.i. MK noteikumu Nr.1191 12.punktā minētajiem nosacījumiem.

21. Nomas līgumā tiek norādīta pretendenta (piedāvājumu atlases uzvarētāja) piedāvātā nomas maksa, kas līguma darbības laikā nevar tikt mainīta.

22. iestādes Jēkabpils pilsētas, Pašvaldības īpašumu nodaļa:

22.1. 10 (desmit) darbdienu laikā pēc nomas līguma noslēgšanas nodrošina MK noteikumu Nr.1191 17.1.-17.8.apakšpunktā minētās informācijas (nekustamā īpašuma adrese, kadastra numurs, platība, lietošanas mērķis, iznomātājs (ar norādi – fiziska vai juridiska persona. Juridiskai personai norāda nosaukumu un reģistrācijas numuru, nomas maksas apmērs, norādot viena kvadrātmetra izmaksas mēnesī. Ja apsaimniekošanas maksa ir ietverta nomas maksā, to norāda atsevišķi, nomas līguma darbības termiņš, ēkas energoefektivitātes rādītāji, klase un informācija par ēkas atbilstību Ēku energoefektivitātes likuma 4. pantā noteiktajām energoefektivitātes minimālajām prasībām vai pamatojums, kas apliecina kāda Ēku energoefektivitātes likuma 14. panta piektajā daļā minētā nosacījuma esību) publicēšanu pašvaldības tīmekļa vietnē [www.jekabpils.lv](http://www.jekabpils.lv), kā arī izvieto to publiski pieejamā vietā Jēkabpils novada pašvaldībā Brīvības iela 120, Jēkabpilī, Jēkabpils novadā LV-5201.

Pielikumā: 1. Iznomāšanas pretendenta piedāvājuma forma uz 2 lapām;

Domes priekšsēdētājs (paraksts) R.Ragainis